CELEX: 52021DP0119
Language: sk
Date: 2021-04-27 00:00:00
Title: Rozhodnutie Európskeho parlamentu z 27. apríla 2021 o žiadosti o zbavenie Ioannisa Lagosa imunity (2020/2219(IMM))

15.12.2021   
            
            
               SK
            
            
               Úradný vestník Európskej únie
            
            
               C 506/125
            
         
      P9_TA(2021)0119
      Žiadosť o zbavenie imunity Ioannisa Lagosa
      Rozhodnutie Európskeho parlamentu z 27. apríla 2021 o žiadosti o zbavenie Ioannisa Lagosa imunity (2020/2219(IMM))
      (2021/C 506/21)
      
         Európsky parlament,
      
      
                  —
               
               
                  so zreteľom na žiadosť o zbavenie imunity Ioannisa Lagosa, ktorú 2. októbra 2020 predložil prokurátor na Najvyššom súde Grécka v súvislosti s možnými trestnoprávnymi obvineniami prokurátora prvostupňového súdu v Aténach (vec: ABM PB2020/65) a oznámené na plenárnom zasadnutí 19. októbra 2020,
               
            
                  —
               
               
                  po vypočutí Ioannisa Lagosa v súlade s článkom 9 ods. 6 rokovacieho poriadku,
               
            
                  —
               
               
                  so zreteľom na článok 8 Protokolu č. 7 o výsadách a imunitách Európskej únie, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,
               
            
                  —
               
               
                  so zreteľom na rozsudky Súdneho dvora Európskej únie z 21. októbra 2008, 19. marca 2010, 6. septembra 2011, 17. januára 2013 a 19. decembra 2019 (1),
               
            
                  —
               
               
                  so zreteľom na článok 5 ods. 2, článok 6 ods. 1 a článok 9 rokovacieho poriadku,
               
            
                  —
               
               
                  so zreteľom na správu Výboru pre právne veci (A9-0135/2021),
               
            
                  A.
               
               
                  keďže prokurátor na Najvyššom súde Grécka predložil žiadosť o zbavenie poslaneckej imunity Ioannisa Lagosa z dôvodu určitých činov, ktorých sa dopustil Ioannis Lagos počas prejavu v Európskom parlamente 29. januára 2020;
               
            
                  B.
               
               
                  keďže Ioannis Lagos bol obvinený z údajného hanobenia štátneho symbolu Turecka, ku ktorému došlo počas rozpravy v pléne 29. januára 2020 o situácii v oblasti migrácie na grécko-tureckej hranici a spoločnej reakcii EÚ na ňu;
               
            
                  C.
               
               
                  keďže akt hanobenia štátneho symbolu predstavuje trestný čin podľa 1) článku 1 ods. 1 zákona č. 927/1979, ktorý sa vykonáva zákonom č. 4285/2014 a 2) článku 155, spolu s článkami 1, 12, 14, 26, 27, 51, 53, 57 a 79 gréckeho trestného zákonníka;
               
            
                  D.
               
               
                  keďže poslanecká imunita nie je osobná výsada poslanca, ale záruka nezávislosti Európskeho parlamentu ako celku a jeho poslancov;
               
            
                  E.
               
               
                  keďže, po prvé, Európsky parlament nemožno považovať za súd, a po druhé, v rámci konania o zbavení imunity nemožno poslanca Európskeho parlamentu považovať za „obvineného“ (2);
               
            
                  F.
               
               
                  keďže v článku 8 Protokolu č. 7 o výsadách a imunitách Európskej únie sa stanovuje, že „poslanci Európskeho parlamentu nesmú byť vyšetrovaní, zadržaní alebo stíhaní pre názory alebo hlasovanie počas výkonu svojej funkcie“;
               
            
                  G.
               
               
                  keďže Ioannis Lagos vykonal skutok počas plenárnej schôdze Európskeho parlamentu v priestoroch, v ktorých sa konala samotná plenárna schôdza, pri výkone svojej funkcie poslanca Európskeho parlamentu;
               
            
                  H.
               
               
                  keďže skutok Ioannisa Lagosa sa preto uskutočnil v súvislosti s jeho funkciou poslanca Európskeho parlamentu a jeho prácou v Európskom parlamente;
               
            
               
                  1.
               
               
                  rozhodol nezbaviť Ioannisa Lagosa imunity;
               
            
               
                  2.
               
               
                  poveruje svojho predsedu, aby bezodkladne postúpil toto rozhodnutie a správu gestorského výboru príslušnému orgánu Helénskej republiky a Ioannisovi Lagosovi.
               
            
         (1)  Rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. septembra 2011, Patriciello, C-163/10, ECLI: EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23; rozsudok Súdneho dvora z 19. decembra 2019, Junqueras Vies, C-502/19, ECLI:EÚ:C:2019:1115.
      
         (2)  Rozsudok Všeobecného súdu z 30. apríla 2019, Briois/Parlament, T-214/18, ECLI:EÚ:T:2019:266.